stanford-oval/wikipedia huggingface dataset:
Kolmioat

| Kolmioat |
| --- | --- |
 Lännenkolmioan (Gleditsia triacanthos) oksa ja palko.
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Caesalpinioideae
Suku::  Kolmioat Gleditsia  L.
Katso myös
   Kolmioat Wikispeciesissä   Kolmioat Commonsissa 
Infobox OKNimi-testi OK: 
Kolmioat (Gleditsia) (suomenkielinen nimi kolmi-oat on yhdyssana; suvun tyyppilajin G. tri-acanthos mukaan) on kasvisuku hernekasvien heimossa. Siihen kuuluu 13 lajia. Kolmiokia esiintyy alkuperäisenä Amerikassa ja osassa Aasiaa. Pohjoisamerikkalainen lännenkolmioka on levinnyt useille mantereille ja eri maihin, muun muassa Keski- ja Itä-Eurooppaan.
Lajit

Gleditsia amorphoides
Gleditsia aquatica
Gleditsia assamica
Gleditsia australis
Gleditsia caspica
Gleditsia fera
idänkolmioka (Gleditsia japonica)
Gleditsia medogensis
Gleditsia microphylla
Gleditsia rolfei
Gleditsia saxatilis
Gleditsia sinensis
lännenkolmioka eli kolmioka (Gleditsia triacanthos)
Gleditsia × texana
Aiheesta muualla

Finto, Kassu – Kasvien suomenkieliset nimet: Kolmioat (Gleditsia)
Suomen Lajitietokeskus: Kolmioat – Gleditsia
ITIS: Gleditsia (englanniksi)
United States Department of Agriculture (USDA): Gleditsia (englanniksi)
Flora of China: Gleditsia (englanniksi)
Kose veskijärv

| Kose veskijärv |
| --- | --- |
 Kose veskijärv tammikuussa 2010
Valtiot:  Viro
Maakunnat:  Harjumaa
Kunnat:  Kose
Koordinaatit:  59°11′04″N, 25°10′10″E
Vesistöalue ja valuma-alueen tietoja
Päävesistöalue:  Pirita jõen vesistö
Laskujoki:  Pirita jõgi
Järvinumero:  VEE2033710
Mittaustietoja
Rantaviiva:  1,631  km 
Pinta-ala:  1,9  ha 
Keskisyvyys:  1 m
Suurin syvyys:  1,2 m
Valuma-alue:  167 km²
 fiKose veskijärv 
Kose veskijärv (myös Kose paisjärv) on Virossa Kosen maalaiskunnassa Harjumaalla sijaitseva padottu järviallas.
Maantietoa

Patojärven pinta-ala on 1,9 hehtaaria (ha). Se on muodostunut, kun Pirita jõgi on padottu pengerpadolla, jonka ylittää katu Pikk ja josta jatkuu Kehra maantee. Joki on patoaltaassa 30–40 metriä leveä ja patoaltaan katsotaan loppuvan juoluan kohdalla. Silloin se on 650 metriä pitkä. Järvi sijaitsee kokonaan Kosen pienoiskauppalan taajama-alueella. Järvi on luodattu ja sen keskisyvyys on 1,0 metriä ja suurin syvyys 1,2 metriä. Järven rantaviivan pituus on 1,6 kilometriä ja sen valuma-alueen laajuus on 167 km².
Kosen jalankulkijoiden silta pohjapadon yllä
Aiheesta muualla

Eestielu.ee: Kose veski põnev ajalugu (Arkistoitu – Internet Archive)(viroksi), 9.3.2015, viitattu 3.7.2017
Weskiwiki.ee: Kose veski(viroksi), viitattu 3.7.2017 (valokuvia)
Kulusuk

| Kulusuk Kap Dan |
| --- | --- |

 Kulusuk
 Koordinaatit: 65°34′30″N, 37°11′0″W 
Valtio:   Tanska
Itsehallintoalue:   Grönlanti
Kunta:  Sermersooq
Väkiluku (2013):  267
Aikavyöhyke:  UTC-2
Infobox OKVirheellinen NIMI-arvo: 
Kulusuk (vanha kirjoitusasu: Qulusuk), aiemmin Kap Dan, on Sermersooqin kunnassa Kaakkois-Grönlannissa sijaitseva asutuskeskus, joka sijaitsee samannimisellä saarella. Kulusukin väkiluku oli vuonna 2013 267. Nimi "Kulusuk" on grönlantia ja tarkoittaa "riskilän rintaa".
Kieli

Kulusukin pitkäaikaisesta eristäytyneisyydestä johtuen siellä puhuttu grönlannin murre Tunumiit oraasiat eroaa huomattavasti länsirannikolla puhutuista murteista. muihin Grönlannin murteisiin verrattuna sitä pidetään kaikista innovatiivisimpanaselvennä.
Väestö

Väestön määrä Kulusukissa on laskenut 23 % verrattuna vuoden 1990 tasoon ja yli 19 % verrattuna vuoden 2000 tasoon.
Aiheesta muualla

Kuvia tai muita tiedostoja aiheesta Kulusuk Wikimedia Commonsissa
Kondor

| Kondor |
| --- | --- |


Aluksen vaiheet
Rakentaja:  Reichsmarinewerft Wilhelmshaven
Kölinlasku:  17. marraskuuta 1925
Laskettu vesille:  22. syyskuuta 1926
Palveluskäyttöön:  15. heinäkuuta 1928
Poistui palveluskäytöstä:  28. kesäkuuta 1944
Tekniset tiedot
Uppouma:  938 t (standardi) 1 310 t (kuormattu)
Pituus:  87,7 m (kokonaispituus)
Leveys:  8,25 m
Syväys:  3,65 m
Koneteho:  23 000 shp
Nopeus:  33 solmua
Miehistöä:  120
Aseistus
Aseistus:  3 x 10,5 cm tykkiä 2 x 2 cm ilmatorjuntatykkiä 6 x 533 mm torpedoputkea 30 x miinaa
Kondor oli Saksan laivaston tyypin 23 torpedovene toisessa maailmansodassa.
Valmistus

Alus tilattiin Reichsmarinewerft Wilhelmshavenilta, missä köli laskettiin 17. marraskuuta 1925. Alus laskettiin vesille 22. syyskuuta 1926 ja valmistui 15. heinäkuuta 1928.
Palvelus

Alus poistettiin palveluksesta 28. kesäkuuta 1944
Koski (Kullaa)

Äijän mylly Koskissa.
Koski on kylä ja taajama Ulvilan kaupungissa entisen Kullaan kunnan alueella. Vuoden 2021 lopussa taajaman väkiluku oli 352 ja maapinta-ala 1,79 neliökilometriä. Kylä sijaitsee valtatien 11 varrella, Joutsijoen rannalla. Koskissa sijaitsevat muun muassa terveyskeskus, noin 80 oppilaan Koskin koulu, jossa ovat luokat 0–6 sekä iltapäiväkerho, vanhainkoti sekä kauppa, jonka yhteydessä toimii asiamiesposti. Lisäksi kylässä on useita muita yrityksiä.
Kuningas Fahdin kansainvälinen lentoasema

| Kuningas Fahdin kansainvälinen lentoasema> مطار الملك فهد الدولي |
| --- | --- |

IATA-koodi:  DMM
ICAO-koodi:  OEDF
Sijainti:  Dammam
Tyyppi:  Julkinen
Dammamin sijainti Saudi-Arabian kartalla.
Kuningas Fahdin kansainvälinen lentoasema (arab. مطار الملك فهد الدولي‎; IATA: DMM, ICAO: OEDF) on 1999 valmistunut kansainvälinen lentoasema Dammamin lähistöllä Saudi-Arabiassa. Pinta-alaltaan se on maailman suurin lentokenttäalue. Kuningas Fahdin kansainvälisen lentoaseman kautta kulkee vuosittain yli 2,5 miljoonaa matkustajaa.
Lentoasemarakennuksen sisätiloja.
Num3rot (4. tuotantokausi)

Num3roiden 4. tuotantokausi alkoi 28. syyskuuta 2007 ja päättyi 16. toukokuuta 2008. Käsikirjoittajien lakon takia tuotantokaudelle tehtiin alun perin vain 12 jaksoa, mutta lakon päätyttyä jaksoja tehtiin vielä kuusi lisää.
Neljännen kauden aikana Don pelastaa tiiminsä kanssa Yhdysvaltain kolmoisagentiksi paljastuneen Colby Grangerin kiinalaisten kynsistä, Charlie julkaisee kirjan matematiikasta ja tapaa Amitan vanhemmat. Kauden lopuksi Charlie lähettää NSA:n terrorismiksi leimaamaa aineistoa Pakistaniin ja menettää turvaluokituksensa.
Jaksoluettelo > Trust Metric

Kiinan kaksoisagenttina pidätetty Colby Granger on paennut vankilasta ja yrittää paeta laivalla Kiinaan. Don lähtee tiiminsä kanssa pelastamaan häntä, sillä kiinalaiset ovat tajunneet Colbyn olevan Yhdysvaltojen kolmoisagentti.
Jakson ohjasi Tony Scott.
Jaksoluettelo > Hollywood Homicide

Kun nuori tyttö löytyy murhattuna tähden kylpyammeesta, FBI tutustuu suureen kiristysvyöhtiin.
Jaksoluettelo > Velocity

Kun katukuskin auto karkaa hallinnasta ja osuu kahvilaan tappaen miehen, FBI löytää tapauksesta linkin selvittämättömään yliajoon.
Jaksoluettelo > Thirteen

Donin tiimi jahtaa sarjamurhaajaa, joka tappaa ihmisiä 12 apostolin tapaan.
Jaksoluettelo > Robin Hood

Varas murtautuu yksityiseen pankkiin ja antaa saaliistaan saamansa rahat erilaisille hyväntekeväisyysjärjestöille Robin Hoodin tapaan. Amitan pelkää hänen isänsä reaktiota hänen seurustellessaan ei-intialaisen Charlie Eppesin kanssa.
Jaksoluettelo > In Security

Todistajansuojelussa ollut nainen murhataan pian sen jälkeen, kun Don on käynyt hänen luonaan syömässä. Charlien kirja julkaistaan.
Jaksoluettelo > Primacy

FBI tutkii tapausta, jossa todellisuuspeliä pelannut mies murhattiin. Amita, yksi pelin pitkäaikaisista pelaajista, joutuu murhaajan seuraavaksi kohteeksi. Charlie pyytää Amitaa muuttamaan luokseen.
Jaksoluettelo > Tabu

Rikkaan liikemiehen tytär kidnapataan, mutta tutkinta menee sekaisin kun kidnapattu siirtyykin nappajiensa puolelle.
Jaksoluettelo > Graphic

Sarjakuvamessuilla tapahtuu ryöstö, joka johtaa sivullisen kuolemaan. David paljastuu sarjakuvakeräilijäksi.
Jaksoluettelo > Chinese Box

Vainoharhainen asemies ampuu FBI-agentin ja sulkee itsensä sekä Davidin hissiin. Liz jättää tiimin 5 viikoksi.
Jaksoluettelo > Breaking Point

Reportteri kidnapataan ja Charlie joutuu kidnappaajien seuraavaksi kohteeksi tämän annettua haastattelun lehdistölle.
Jaksoluettelo > Power

Don jahtaa tiiminsä kanssa miestä, joka käyttää poliisin asemaansa hyväksi raiskauksissa.
Jaksoluettelo > Black Swan

Huumelabran ratsian yhteydessä FBI pidättää miehen, jonka autosta löytyy iso määrä laittomia aseita.
Jaksoluettelo > Checkmate

Donin vanha tyttöystävä Robin Brooks tulee käymään Los Angelesiin ja joutuu vankilassa istuvan jengipomon seuraavaksi kohteeksi.
Jaksoluettelo > End Game

FBI etsii entistä Yhdysvaltain merijalkaväen murhista etsintäkuulutettua sotilasta samalla, kun sotilaan perhe kidnapataan.
Jaksoluettelo > Atomic No. 33

Uskonnollisen kultin tiloissa tapahtuu joukkomyrkytys, jota Don tiimeineen lähtee tutkimaan. Kultin uusi johtaja yrittää muuttaa kulttia uuteen suuntaan.
Jaksoluettelo > Pay to Play

Räppäri tapetaan levy-yhtiön juhlien jälkeen ja murha johtaa uusiin kostoiskuihin. Charlie tapaa viimeinkin Amitan intialaiset vanhemmat.
Jaksoluettelo > When Worlds Collide

FBI pidättää ryhmän pakistanilaisia, mukaan lukien Charlien collegan, epäiltynä terrorismista. Charlie menettää turvaluokituksensa.
Kosketussääntö

Kosketussääntöä käytetään vakavissa shakkipeleissä. Se tarkoittaa, että jos pelaaja koskettaa tarkoituksellisesti nappulaa laudalla, hänen tulee siirtää sitä tai lyödä se, jos mahdollista. Jos pelaaja haluaa siirtää nappulaa esimerkiksi keskemmälle ruutua selventääkseen tilannetta, hänen pitää sanoa "korjaan" (ranskaksi "j’adoube") tai ilmoittaa siitä muuten vastustajalle.
Koskettuaan nappulaan, pelaajan on siirrettävä sitä, jos mahdollista. Siirto katsotaan tehdyksi, kun pelaaja on päästänyt irti nappulasta. Sitä ennen pelaaja voi vielä vaihtaa nappulan kohderuutua. Tahattomat nappuloihin osumiset eivät pakota siirtämään. Jos pelaaja esimerkiksi osuu nappulaan kurottaessaan toiseen, ei hänen täydy siirtää nappulaa, johon osui ensin. Jos pelaaja koskettaa vastustajan nappulaa, se täytyy lyödä, jos mahdollista. Jos pelaaja koskettaa useampaa kuin yhtä nappulaa, hänen täytyy tehdä siirto ensimmäisellä, jos se on laillista. Sotilaan korotus on tehty loppuun, kun korotettu nappula on jätetty kahdeksannelle riville. Sitä ennen pelaaja voi vielä vaihtaa nappulaa, joksi korottaa sotilaan, mutta ei voi perua korotusta, jos on jo päästänyt irti sotilaastaan.
Jos pelaaja yrittää linnoittaa tilanteessa, jossa se ei ole mahdollista, hänen täytyy siirtää kuningastaan. Jos kuningasta ei voi siirtää, ei torniakaan tarvitse. Linnoittaessa kuningasta pitää siirtää ensin. Jos pelaaja koskee torniin ensin, hänen täytyy tehdä normaali siirto tornilla.
Kościanin piirikunta

Kościanin piirikunta (puol. powiat kościański) on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 79 183. Siihen kuuluvat neljä kuntaa ovat Czempiń, Kościan, Krzywiń ja Śmigiel.
Piirikunnan väestöpyramidi 2014.
Vuoden 2019 lopussa Kościanin piirikunnan asukkaista 50,9 prosenttia oli naispuolisia ja 49,1 prosenttia miespuolisia. Alle 18-vuotiaat muodostivat 19,2 prosenttia piirikunnan väestöstä, työikäiset 60,9 prosenttia ja eläkeikäiset 19,8 prosenttia väestön keski-iän ollessa 40,5 vuotta. Vuonna 2019 piirikunnassa syntyi 879 lasta. Kościanin piirikunnan väkiluvun ennakoidaan pienenevän 71 049 asukkaaseen vuoteen 2050 mennessä.
Konrad Nordahl

| Konrad Nordahl |
| --- | --- |
 Nordahl vuonna 1962.
Norjan LO:n puheenjohtaja
 1939–1965  
Edeltäjä:  Olav Hindahl
Seuraaja:  Parelius Mentsen
Suurkäräjäedustaja
 Oslon vaalipiiri 1957–1965  
Henkilötiedot
Syntynyt: 25. syyskuuta 1897 Askøy, Norja
Kuollut: 22. toukokuuta 1975 (77 vuotta) Oslo, Norja
Tiedot
Puolue:  Työväenpuolue
Muut puolueet:  Kommunistinen puolue (1923–1929)
Konrad Nordahl (25. syyskuuta 1897 Askøy – 22. toukokuuta 1975 Oslo) oli norjalainen työväenpuolueen poliitikko ja keskusammattiliitto LO:n puheenjohtaja vuosina 1939–1965. Hän istui suurkäräjillä vuosina 1957–1965. Taustaltaan Nordahl oli tehdastyöläinen. Hän toimi Norjan rauta- ja metallityöläisten liiton puheenjohtajana 1931–1934.
Aiheesta muualla

Kuvia tai muita tiedostoja aiheesta Konrad Nordahl Wikimedia Commonsissa
Kristin Davis

| Kristin Davis |
| --- | --- |
 Kristin Davis vuonna 2011.
Henkilötiedot
Koko nimi:  Kristin Landen Davis
Syntynyt: 23. helmikuuta 1965 (ikä 59) Boulder, Colorado, Yhdysvallat
Ammatti:  näyttelijä
Näyttelijä
Merkittävät roolit:  Charlotte York (Sinkkuelämää)
Aiheesta muualla
officialkristindavis.com
IMDb 
Elonet
Kristin Landen Davis (s. 24. helmikuuta 1965 Boulder, Colorado, Yhdysvallat) on yhdysvaltalainen näyttelijä, jonka kuuluisin rooli on Charlotte Yorkin rooli HBO:n komediasarjassa Sinkkuelämää. Davis nähtiin samassa roolissa myös sarjaa seuranneissa kahdessa elokuvassa sekä vuonna 2021 alkaneessa And Just Like That... -sarjassa.
Lapsuus ja nuoruus

Davis syntyi Boulderissa, Coloradossa. Hän on ainoa lapsi, ja hänen vanhempansa erosivat hänen ollessaan vauva. Hänen isäpuolensa, silloinen Colorado Boulderin yliopiston professori Keith Davis, adoptoi hänet mentyään naimisiin Kristenin äidin kanssa vuonna 1968. Davisilla on kolme sisarpuolta isänsä ensimmäisestä avioliitosta. Varhaislapsuudessaan hän muutti vanhempiensa kanssa Columbiaan, Etelä-Carolinaan, missä hänen isäpuolensa työskenteli Etelä-Carolinan yliopiston rehtorina ja opetti psykologiaa.
Davis halusi näyttelijäksi yhdeksänvuotiaasta lähtien, kun hänet esiintyi Workshop Theatre -tuotannossa Lumikki ja seitsemän kääpiötä. Davis asui Etelä-Carolinassa, kunnes hän valmistui A.C. Flora High Schoolista vuonna 1983. Hän muutti sen jälkeen New Jerseyyn, jossa hän valmistui näyttelijän BFA-tutkinnolla Rutgersin yliopiston Mason Gross School of the Artsista vuonna 1987.
Ura

Ennen Sinkkuelämää Davis näytteli draamasarjassa Melrose Place, mutta koska yleisö inhosi syvästi hänen kieroa hahmoaan, se kirjoitettiin ulos sarjasta jo yhden kauden jälkeen. Davis on myös vieraillut televisiosarjoissa Frendit, Teho-osasto ja Seinfeld ja hän on juontanut ohjelmaa 200 Greatest Pop Culture Icons. Sinkkuelämää päättyi keväällä 2004, minkä jälkeen hän on näytellyt muun muassa elokuvissa The Shaggy Dog ja Lomaterapiaa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1987 | Doom Asylum | Doom Asylum | Jane |
| 1995 | Yhdeksän kuukautta | Nine Months | tennispelaaja |
| 1998 | Sour Grapes | Sour Grapes | Riggs |
| 2005 | Haipojan ja Laavatytön ihmeelliset seikkailut | The Adventures of Sharkboy and Lavagirl | Maxin äiti |
| 2006 | Karvanaama | The Shaggy Dog | Rebecca Douglas |
| 2006 | Loistavat naapurit | Deck the Halls | Kelly Finch |
| 2008 | Sex and the City – Sinkkuelämää | Sex and the City: The Movie | Charlotte York Goldenblatt |
| 2009 | Lomaterapiaa | Couples Retreat | Lucy Tippaglio |
| 2010 | Sex and the City – Sinkkuelämää 2 | Sex and the City 2 | Charlotte York Goldenblatt |
| 2011 | Jack and Jill | Jack and Jill | Delilah |
| 2012 | Matka 2: Salainen saari | Journey 2: The Mysterious Island | Elizabeth Anderson |
| 2019 | Joulusafari | Holiday in the Wild | Kate Conrad |
| 2021 | Deadly Illusions | Deadly Illusions | Mary Morrison |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 1991 | General Hospital | General Hospital | sairaanhoitaja Betsy Chilson | 6 jaksoa |
| 1992 | Mann & Machine | Mann & Machine | Cathy | ”Billion Dollar Baby” |
| 1993 | The Larry Sanders Show | The Larry Sanders Show | Bri | ”The Breakdown: Part II” |
| 1994 | Tohtori tuli kaupunkiin | Dr. Quinn, Medicine Woman | Carey McGee | ”Thanksgiving” |
| 1995 | Teho-osasto | ER | Leslie | ”Luck of the Draw” |
| 1995–1996 | Melrose Place | Melrose Place | Brooke Armstrong | 32 jaksoa |
| 1997 | The Single Guy | The Single Guy | Leslie | ”Johnny Hollywood” |
| 1997 | Seinfeld | Seinfeld | Jenna | ”The Pothole” ”The Butter Shave” |
| 1998–2004 | Sinkkuelämää | Sex and the City | Charlotte York Goldenblatt | 94 jaksoa |
| 1999 | Atomic Train | Atomic Train | Megan Seger | 2-osainen minisarja |
| 2000 | Frendit | Friends | Erin | ”The One with Ross’ Library Book” |
| 2004 | Will & Grace | Will & Grace | Nadine | ”Will & Grace & Vince & Nadine” |
| 2004–2008 | Miss Spider’s Sunny Patch Friends | Miss Spider’s Sunny Patch Friends | Miss Spider (ääni) | 32 jaksoa |
| 2014 | Bad Teacher | Bad Teacher | Ginny Taylor-Clapp | 13 jaksoa |
| 2021– | And Just Like That... | And Just Like That... | Charlotte York Goldenblatt | 21 jaksoa |
| Teatteri> Vuosi | Teatteri> Suomenkielinen nimi | Teatteri> Alkuperäinen nimi | Teatteri> Rooli | Teatteri> Esityspaikka |
| --- | --- | --- | --- | --- |
| 2012 | Paras mies | The Best Man | Mabel Cantwell | Gerald Schoenfeld Theatre |
| 2014 | Vaarallinen suhde | Fatal Attraction | Beth Gallagher | Theatre Royal Haymarket |
Aiheesta muualla

Kuvia tai muita tiedostoja aiheesta Kristin Davis Wikimedia Commonsissa
Kristin Davis Internet Movie Databasessa. (englanniksi)
Korsikan ralli 1990

|  Korsikan ralli 1990 |
| --- | --- |
 5. osakilpailu 13 osakilpailusta kaudella 1990. 
Ajankohta:  6. – 9. toukokuuta 1990
Pituus:  30 erikoiskoetta, 602,25 km


Palkintokoroke
Voittaja:   Didier Auriol    Bernard Occelli  (Martini Lancia)
Toinen:   Carlos Sainz    Luis Moya  (Toyota Team Europe)
Kolmas:   François Chatriot    Michel Périn  (Bastos Motul BMW)
Korsikan ralli 1990 (viralliselta nimeltään 34. Tour de Corse - Rallye de France) oli rallin maailmanmestaruussarjan kilpailu kaudella 1990. Kilpailu järjestettiin 6. – 9. toukokuuta 1990 Ajacciossa. Kilpailu oli kauden viides ja erikoiskokeiden yhteispituus oli 602,25 kilometriä.
Kilpailuun ilmoittautui 97 autokuntaa, joista 94 lähti kilpailuun ja 48 pääsi maaliin.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Didier Auriol |  Bernard Occelli | Lancia Delta HF Integrale 16v | 6:45.16 | 0.0 |  |
| 2. |  Carlos Sainz |  Luis Moya | Toyota Celica GT-4 (ST165) | 6:45.52 | +0.36 |  |
| 3. |  François Chatriot |  Michel Périn | BMW M3 | 6:49.05 | +3.49 |  |
| 4. |  Bruno Saby |  Daniel Grataloup | Lancia Delta HF Integrale 16v | 6:51.12 | +5.56 |  |
| 5. |  Raimund Baumschlager |  Ruben Zeltner | Volkswagen Golf GTi | 7:21.26 | +36.10 |  |
| 6. |  Laurent Poggi |  Edouard Buresi | Citroën AX | 7:23.30 | +38.14 |  |
| 7. |  Claude Balesi |  Jean-Paul Cirindini | Renault 5 GT Turbo | 7:24.05 | +38.49 |  |
| 8. |  Alain Oreille |  Michel Roissard | Renault 5 GT Turbo | 7:25.37 | +40.21 |  |
| 9. |  Paola de Martini |  Umberta Gibellini | Audi 90 quattro | 7:31.20 | +46.04 |  |
| 10. |  Sylvain Polo |  Hervé Sauvage | Renault 5 GT Turbo | 7:31.56 | +46.40 |  |
Lähde:
Kuningas Fahdin kansalliskirjasto

| Kuningas Fahdin kansalliskirjasto> Saudi-Arabian kansalliskirjasto مكتبة الملك فهد الوطنية‎ |
| --- | --- |
Osoite:  P.O.Box 7572, Riad 11472, Saudi-Arabia
Sijainti:  Riad, Saudi-Arabia
Valmistumisvuosi:  2013 (laajennusosa)
Suunnittelija:  arkkitehti Thomas Lücking/ Gerber Architekten (laajennusosa)
kfnl.gov.sa/
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Kuningas Fahdin kansalliskirjasto (arab. مكتبة الملك فهد الوطنية‎‎) on Saudi-Arabian pääkaupungissa Riadissa toimiva, kuningas Fahdin mukaan nimetty kansalliskirjasto.
Kansalliskirjaston aiemman päärakennuksen ympärille rakennettu ja sille modernin arkkitehtonisen ilmeen antava laajennusosa valmistui vuonna 2013.
Aiheesta muualla

Kansalliskirjaston kotisivu (arabiaksi) (kfnl.gov.sa)
King Fahad National Library - Saudi Arabia (englanniksi) (youtube.com)
Kuningas Fahdin pengertie

| King Fahd Causeway جسر الملك فهد‎  Jisr al-Malik Fahd |
| --- | --- |

Ajokaistoja:  neljäkaistainen moottoritie
Ylittää:  Bahraininlahti
Sijainti:   Saudi-Arabia  Bahrain
Ylläpitäjä:  King Fahd Causway Authority
Siltatyyppi:  maantiesilta
Pituus:  25000 m
Leveys:  23 m
Avattu liikenteelle:  12. marraskuuta 1986
Tullimaksu:  pienet ajoneuvot 20 Saudi-Arabian rialia kevytkuorma-auto+minibussi 30 Saudi-Arabian rialia  iso linja-auto 50 Saudi-Arabian rialia kuorma-autot 3 Saudi-Arabian rialia per tonni
Koordinaatit:  26°10′57″N, 50°20′09″E
Lisää silta-artikkeleitaArkkitehtuurin teemasivulla
Kuningas Fahdin pengertie ((arab. جسر الملك فهد‎, Jisr al-Malik Fahd) on siltojen ja pengerteiden sarja, joka yhdistää Bahrainin saarivaltion Saudi-Arabiaan. Pengertien suunnittelu alkoi jo vuonna 1968,  mutta sen rakentaminen alkoi vasta vuonna 1981 ja loppui vuonna 1986, jolloin se avattiin liikenteelle.
Historia

Pengertien rakentaminen Bahrainista Saudi-Arabian itäiseen maakuntaan alkoi molempien kuningaskuntien aloitteesta. Idea syntyi, kun Saudi-Arabian kuningas Saud teki vierailun Bahrainiin vuonna 1954. Vuonna 1965 Bahrainin pääministeri Khalifa ibn Salman Al Khalifa ja Saudi-Arabian kuningas Faisal I sopivat pengertien rakentamisesta. Molemmat valtiot alkoivat tutkia taloudellisia ja muita rahoitukseen liittyviä asioita pengertien rakentamiselle. Maailmanpankin nimittämä komitea alkoi pohtia pengertien rakennusprojektia.
Pengertien rakennustyömaa käynnistettiin vuonna 1981. Vuonna 1985 pengertie saatiin valmiiksi ja se avattiin liikenteelle vuonna 1986.
Vuonna 2014 sillan ylitti 10,4 miljoonaa ajoneuvoa eli keskimäärin 28 500 ajoneuvoa päivässä. Matkustajia samana vuonna kulki 23,7 miljoonaa eli keskimäärin 64 900 matkustajaa päivässä.
Pengertien rakentaminen maksoi noin 800 miljoonaa Yhdysvaltain dollaria (kolme miljardia Saudi-Arabian rialia). Se oli aikansa suurimpia rakennustyömaita, jonka hollantilainen rakennusyhtiö Ballast Nedam oli rakentanut. On epäselvää, kuinka monta ihmistä työmaalla työskenteli. Pengertien nelikaistainen moottoritie on noin 25 km pitkä ja 23 metriä leveä.
Pengertiellä on kolme siltaa Saudi-Arabiasta Bahrainiin. Ne kulkevat Nasanin saaren läpi. selvennä
Vartiotorni
Rajanylityspaikka Bahrainissa